Author: lubica.pitlova

Správa zo zahraničnej pracovnej cesty
1.  Účastník ZPC:
Ing. Ľubica Pitlová, hlavný štátny radca, 
Odbor štátnej a európskej politiky vo vede a technike, Sekcia vedy a techniky, Ministerstvo školstva, vedy, výskumu a športu Slovenskej republiky
Znalosť jazykov: anglický/veľmi pokročilý, nemecký/veľmi pokročilý 
2.  Zahraničná pracovná cesta:
štát/mesto: Turecko/Istanbul 
Dátum: 12. – 14.5. 2011
Účel cesty: účasť na 8. zasadnutí Správnej rady pilotnej iniciatívy Spoločnej tvorby výskumných programov EÚ (Joint Programming in Research)  „Boj proti neurodegeneračným ochoreniam s dôrazom na Alzheimerovu chorobu“. 
3.  Rámcový program pobytu:
12.5.2011 cesta Bratislava – Schwechat, let Viedeň – Istanbul 
13.5.2011 účasť na zasadnutí  
14.5. 2011 let Istanbul - Viedeň – cesta Schwechat -  Bratislava    
Úvod do problematiky 
„Boj proti neurodegeneračným ochoreniam s dôrazom na Alzheimerovu chorobu“ je pilotnou iniciatívou novej formy spolupráce členských štátov EÚ pod názvom Joint Programming in Research – Spoločná tvorba výskumných programov, ktorá si kladie za cieľ zosúladiť výskumné programy v určitých oblastiach a využívať tak efektívnejšie verejné zdroje na riešenie niektorých celospoločenských problémov.
Pilotná iniciatíva vychádza zo záverov Rady EÚ pre konkurencieschopnosť z decembra 2008 a z decembra 2009. Slovenská republika sa do tejto iniciatívy zapojila rozhodnutím ministra školstva SR z 20. apríla 2009, pričom na podporu účasti boli vytvorené rozpočtové zdroje, ktoré však neboli čerpané. Do správnej Rady  iniciatívy Joint Programming of Neurodegeneratvive Diseases (ďalej len „JPND“) bol  nominovaný riaditeľ Neuroimunologického ústavu SAV prof. MVDr. Michal Novák DrSc. a zástupca MŠSR Ľubica Pitlová. Programovú iniciatívu (partnerstvo) tvorí momentálne 23 krajín, ktoré za účelom jej riadenia vytvorili okrem Správnej rady (Management Board – ďalej len „MB“) taktiež Výkonnú radu (Executive Board – ďalej len „EB“), Riadiaci výbor (Steering Committee – ďalej len „SC“) a Poradný výbor vedcov (Scientific Advisory Board – ďalej len „SAB“) pozostávajúci z 15 celosvetovo uznávaných vedcov. Zúčastnené krajiny úspešne podali spoločný návrh projektu 7. rámcového programu Európskeho spoločenstva v oblasti výskumu, vývoja a demonštračných činností (ďalej len 7RP)  pod názvom JUMPAHEAD určeného na podporu  administrácie a implementácie  tejto iniciatívy. Účastníkom projektu je tiež Neuroimunologický ústav SAV.              
4.  Stručný priebeh zasadnutia:
Program7. zasadnutia správnej rady JPND      
1.	Schválenie programu 
2.	Schválenie záznamu zo 7. zasadnutia Správnej rady
3.	Informácie o voľbe  nového predsedu  a podpredsedu Správnej rady  správnej rady, ako aj výkonného výboru  JPND  
4.	Ďalšie kroky k implementácii projektu JUMPAHEAD  - vypísanie  spoločnej výzvy na podávanie projektov  
K bodom 1 a 2
Program zasadnutia ako aj záznam zo 7. zasadnutia správnej rady JPND boli schválené
K bodu 3
Keďže doterajšiemu predsedovi správnej rady a ďalším funkcionárom  vyprší funkčné obdobie 6. októbra 2011, na 8. zasadnutí správnej rady, ktoré sa uskutoční 29. septembra v Dubline bude voľba nového predsedu, podpredsedu a členov výkonného výboru. Zástupcovia jednotlivých krajín majú do 22.8. 2011 nahlásiť svojich kandidátov na predsedu a podpredsedu (5 mien) a do výkonného výboru (3 mená).    
K bodu 4 – ďalšie kroky k implementácii projektu JUMAHEAD vypísanie  spoločnej výzvy 
Pani Marlies Dorchlochner (Nemecko) predstavila poslednú verziu pripravovanej výzvy a všetci členovia správnej rady súhlasili s tým, aby dňom 13. mája 2011 bola otvorená  spoločná výzva   pod názvom „Neurodegeneračné ochorenia – výzva na predkladanie európskych výskumných projektov optimalizácie biomarkerov a harmonizácie ich používania medzi klinickými centrami“ . Na túto výzvu sa v súlade s podpísaným memorandom o porozumení chystá reagovať 20 krajín: Belgicko, Dánsko, Fínsko, Francúzsko, Nemecko, Grécko, Írsko, Taliansko, Luxembursko, Holandsko, Nórsko, Poľsko, Portugalsko, Slovinsko, Slovensko, Španielsko, Švédsko, Švajčiarsko, Turecko, Veľká Británia.
Obsah prvej spoločnej transnárodnej výzvy (JTC -2011) je výskum zlepšenia a harmonizácie použitia biomarkerov v oblasti neurodegeneračných ochorení. Doba riešenia projektov sú 3 roky.  Všetky rozhodnutia ohľadom výzvy  sú v kompetencii Výboru pre riadenie výzvy (Call Stering Committee), zloženej zo zástupcov zúčastnených krajín. Projekty bude vyhodnocovať medzinárodný panel svetovo uznávaných odborníkov. K podávaniu projektov sú oprávnené univerzity, verejné výskumné organizácie, nemocnice, súkromné výskumné inštitúcie, každý projekt musí zahrňovať výskumné tímy z najmenej 4 krajín. Financujúce organizácie financujú priamo výskumné tímy svojej krajiny v súlade s legislatívou platnou v príslušnej krajine. Návrhy na projekty možno podávať do 5. septembra 2011. Projekty b& mali byť vyhodnotené do 25.novembra 2011.  
5.  Odporúčané závery:  
Je potrebné podporiť účas´T slovenských výskumných tímov pod vedením prof. Nováka z Neuroimunologického ústavu SAV v medzinárodných konzorciách, ktoré by sa mohli zapojiť do výzvy „Neurodegeneračné ochorenia – výzva na predkladanie európskych výskumných projektov optimalizácie biomarkerov a harmonizácie ich používania medzi klinickými centrami“
6.   Prehľad prinesenej dokumentácie a miesto jej uloženia
     Príspevky, ktoré odzneli na zasadnutí sú dostupné v Sekcii vedy a techniky MŠVVŠ SR. 

7.   Osobitne vyhodnotený očakávaný prínos ZPC
Na zasadnutí Správnej rady  pilotnej iniciatívy Spoločnej tvorby výskumných programov EÚ (Joint Programming in Research) „Boj proti neurodegeneračným ochoreniam s dôrazom na Alzheimerovu chorobu“ boli dohodnuté podmienky spoločnej medzinárodnej vvýzvy „Neurodegeneračné ochorenia – výzva na predkladanie európskych výskumných projektov optimalizácie biomarkerov a harmonizácie ich používania medzi klinickými centrami“ Pre slovenský výskum neurodegeneračných ochorení choroby bude v najbližších rokoch zrejme kľúčovou otázkou možnosť zapojenia sa do tohto európskeho projektu. 
8.    Spôsob zverejnenia výsledkov ZPC, prenos získaných informácií
Správa bola predložená riaditeľke Odboru štátnej a európskej politiky vo vede a technike, ktorá je zároveň poverená vedením Sekcie vedy a techniky a zodpovedným pracovníkom Sekcie medzinárodnej spolupráce MŠVVŠ SR. Bude zverejnená na internetovej stránke MŠVVŠ SR. 

Súhlasím so zverejnením správy na internete
Správu vypracoval: Ing. Ľubica Pitlová OŠEPVaT
Dátum: 31.5.2011
Správu schválil: RNDr. Marta Cimbáková, poverená vedením SVaT